
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/4708-   /2016
Előterjesztés elkészítésének időpontja: 2016. szeptember 7.
Előterjesztést készítette: Novákné Dutkai Szilvia vagyongazdálkodási ügyintéző
Előterjesztést jóváhagyta: dr. Tóth Krisztina jegyző
Előterjesztést véleményezi: PVB
Döntés módja: nyílt szavazás, egyszerű szótöbbség
Mellékletek: helyszínrajz, vételi ajánlat (ET-hez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2016. szeptember 15-én tartandó munkaterv szerinti ülésére

11. napirendhez

Tárgy: S.P. Holding Kft. vételi ajánlata a gazdasági terület 0406/30 hrsz.-ú ingatlanára
Tisztelt Képviselő-testület!

Az S.P. Holding Kft. (székhelye: 1012 Budapest, Logodi utca 30. 2/6., Cégjegyzékszám: 01-09-207669, képviselője: Kónya Lilla) vételi ajánlatot terjesztett elő a Sülysáp Város Önkormányzata tulajdonát képező Sülysáp 0406/30 hrsz.-ú ingatlanra vonatkozóan. 
Az ingatlan a 31-es főút mellett fekvő gazdasági terület egyik telke, kivett ipartelep művelési ágú 4019 m2 területű forgalomképes üzleti vagyon, mely az ingatlanvagyon-kataszter adatai szerint 1 972 848 Ft értékű. Az ingatlanon a közművek nincsenek kiépítve, körbekerítve szintén nincs.
Az ingatlan értékesítésére általános forgalmi adóval terhelten van lehetőség. Az ajánlattevő személyes megbeszélés alkalmával ismételten vételi ajánlatot tett 2200 Ft/m2+áfára, azaz összesen 8.841.800 Ft összegre emelve ajánlatát, melyet részletekben történő fizetéssel kíván kiegyenlíteni. 
Kérem az előterjesztés szíves megtárgyalását, és döntésük meghozatalát. 
…/2016. (IX. 15.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelete alapján
1./ az S.P. Holding Kft. (székhelye: 1012 Budapest, Logodi utca 30 2/6., Cégjegyzékszám: 01-09-207669, képviselője: Kónya Lilla) Sülysáp 0406/30 hrsz. alatti ingatlanra előterjesztett 2200 Ft/m2+áfa összegű vételi ajánlatát elfogadja / nem fogadja el.
2./ 25 % előleg megfizetésének kikötése mellett hozzájárul a vételár 36 havi részletben történő megfizetéséhez, mely időszakra az önkormányzat a tulajdonjogát fenntartja.

3./ Vevőnek köteleznie kell magát, hogy az adásvételi szerződés megkötésétől számított 1 éven belül gazdasági tevékenységet kezd az ingatlanon, melynek biztosítására az önkormányzat visszavásárlási jogot köt ki.

4./ Felkéri és felhatalmazza a polgármestert a szükséges intézkedések megtételére, a szerződés aláírására.





Határidő: 2016. október 15.
Felelős: polgármester

Sülysáp, 2016. szeptember 7.

Horinka László s.k.

